Document ID: 32008D0787

KOMISSION PÄÄTÖS,
tehty 3 päivänä lokakuuta 2008,
maaseuturahaston käyttöön neuvoston asetuksen (EY) N:o 1782/2003 10 artiklan 2 kohdan, 143 d ja 143 e artiklan nojalla käyttöön asetettavista määristä ja maataloustukirahaston menoihin käytettävissä olevista määristä tehdyn päätöksen 2006/410/EY muuttamisesta
(2008/787/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteisen maatalouspolitiikan rahoituksesta 21 päivänä kesäkuuta 2005 annetun neuvoston asetuksen (EY) N:o 1290/2005 (1) ja erityisesti sen 12 artiklan 2 ja 3 kohdan,
sekä katsoo seuraavaa:
(1)
Komission päätöksessä 2006/410/EY (2) vahvistetaan yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä annetun neuvoston asetuksen (EY) N:o 1782/2003 (3) 10 artiklan 2 kohdan, 143 d ja 143 e artiklan ja asetuksessa (EY) N:o 1782/2003 säädettyjen suorien tukien vapaaehtoista mukauttamista koskevista säännöistä annetun neuvoston asetuksen (EY) N:o 378/2007 (4) 4 artiklan 1 kohdan nojalla määrät, jotka asetetaan maaseuturahaston käyttöön, ja maataloustukirahaston menoihin käytettävissä oleva nettomäärä.
(2)
Asetuksen (EY) N:o 1782/2003 10 artiklan 2 kohdan mukainen laskelma on muuttunut. Tämä johtuu tuen mukauttamisesta saatujen määrien kasvusta ja asetuksen (EY) N:o 1782/2003 12 artiklan 1 kohdan mukaisesti myönnettyjen tukien lisämäärien tarkistuksesta.
(3)
Komission päätöksessä 2008/788/EY (5) vahvistetaan asetuksen (EY) N:o 378/2007 4 artiklan 1 kohdan mukaisesti vapaaehtoisen mukauttamisen soveltamisesta johtuvat nettomäärät Portugalissa vuosina 2009-2012.
(4)
Viinialan yhteisestä markkinajärjestelystä, asetusten (EY) N:o 1493/1999, (EY) N:o 1782/2003, (EY) N:o 1290/2005 ja (EY) N:o 3/2008 muuttamisesta sekä asetusten (ETY) N:o 2392/86 ja (EY) N:o 1493/1999 kumoamisesta 29 päivänä huhtikuuta 2008 annetun neuvoston asetuksen (EY) N:o 479/2008 (6) 23 artiklan 2 kohdassa vahvistetaan määrät, jotka ovat käytettävissä yhteisön lisävaroina viinintuotantoalueilla Euroopan maaseudun kehittämisen maatalousrahaston (maaseuturahaston) tuesta maaseudun kehittämiseen 20 päivänä syyskuuta 2005 annetun neuvoston asetuksen (EY) N:o 1698/2005 (7) mukaisesti rahoitettavissa maaseudun kehittämisohjelmissa toteutettavia toimenpiteitä varten.
(5)
Sen vuoksi päätöstä 2006/410/EY olisi muutettava,
ON PÄÄTTÄNYT SEURAAVAA:
Ainoa artikla
Muutetaan päätös 2006/410/EY seuraavasti:
1)
Korvataan nimi seuraavasti:
2)
Korvataan ainoa artikla seuraavasti:
”Ainoa artikla
Vahvistetaan Euroopan maaseudun kehittämisen maatalousrahaston (maaseuturahaston) käytettävissä asetuksen (EY) N:o 1782/2003 10 artiklan 2 kohdan sekä 143 d artiklan ja 143 e artiklan, asetuksen (EY) N:o 378/2007 4 artiklan 1 kohdan ja asetuksen (EY) N:o 479/2008 23 artiklan 2 kohdan nojalla varainhoitovuosina 2007-2013 olevat määrät sekä Euroopan maatalouden tukirahaston (maataloustukirahaston) menoihin käytettävissä oleva nettomäärä tämän päätöksen liitteen mukaisesti.”
3)
Korvataan liite tämän päätöksen liitteellä.
Tehty Brysselissä 3 päivänä lokakuuta 2008.

Labels: 15
19